S-2542/2023

Mál þetta, sem dómtekið var 3 maí sl., er höfðað með ákæru, útgefinni af lögreglustjóranum á höfuðborgarsvæðinu 4. apríl 2023, á hendur H-kvk-þgf R-kvk-þgf H-kvk-þgf, kt. [...], [...], Reykjavík, I.

Fyrir þjófnað með því að hafa, þriðjudaginn 20. júlí 2021, í verslun [...] að [...] í Reykjavík, stolið heyrnartólum af tegundinni Happy plugs, að söluverðmæti kr. 21.995.

Telst brot þetta varða við 244. gr. almennra hegningarlaga nr. 19/1940.

II.

Fyrir þjófnað með því að hafa, fimmtudaginn 10. mars 2022, í verslun [...]að [...]í Reykjavík, stolið matvöru, allt samtals að söluverðmæti kr. 13.451.

Telst brot þetta varða við 244. gr. almennra hegningarlaga nr. 19/1940.

III.

Fyrir þjófnað með því að hafa, föstudaginn 11. mars 2022, í verslun [...] að [...] í Kópavogi, stolið snyrtivörum, allt að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

IV.

Fyrir þjófnað með því að hafa, mánudaginn 14. mars 2022, í verslun [...] að [...] í Kópavogi, stolið tveimur heyrnartólum af tegundinni Bose, samtals að söluverðmæti kr. 117.990.

Telst brot þetta varða við 244. gr. almennra hegningarlaga nr. 19/1940.

V.

Fyrir þjófnað með því að hafa, mánudaginn 14. mars 2022, í verslun [...] að [...] í Kópavogi, stolið heyrnartólum af tegundinni Bose, að söluverðmæti kr. 56.995.

Telst brot þetta varða við 244. gr. almennra hegningarlaga nr. 19/1940.

VI.

Fyrir þjófnað með því að hafa, fimmtudaginn 31. mars 2022, á snyrtistofunni [...]að [...] í Reykjavík, stolið fjármunum, að óþekktri fjárhæð.

Telst brot þetta varða við 244. gr. almennra hegningarlaga nr. 19/1940.

VII.

Fyrir þjófnað með því að hafa, sunnudaginn 3. apríl 2022, í verslun [...] að [...] í Reykjavík, stolið heyrnartólum af tegundinni Sennheiser, að söluverðmæti kr. 14.995.

Telst brot þetta varða við 244. gr. almennra hegningarlaga nr. 19/1940.

VIII.

Fyrir þjófnað með því að hafa, laugardaginn 11. júní 2022, í verslun [...] að [...] í Kópavogi, stolið snjallúri af tegundinni Polar Vintage M, að söluverðmæti kr. 49.995.

Telst brot þetta varða við 244. gr. almennra hegningarlaga nr. 19/1940.

IX.

Fyrir þjófnað með því að hafa, mánudaginn 20. júní 2022, í verslun [...] að [...] í Kópavogi, stolið tveimur ferðahátölurum af tegundinni JBL og tveimur heyrnartólum af tegundinni Happy Plugs, allt samtals að söluverðmæti kr. 43.364.

Telst brot þetta varða við 244. gr. almennra hegningarlaga nr. 19/1940.

X.

Fyrir þjófnað með því að hafa, mánudaginn 4. júlí 2022, í félagi við þekktan aðila, farið inn á veitingastaðinn [...]að [...] í Reykjavík, og stolið reiðufé að samtals fjárhæð kr. 20.000, spjaldtölvu af tegundinni Lenovo og útvarpi, að óþekktu verðmæti.

Telst brot þetta varða við 244. gr. almennra hegningarlaga nr. 19/1940.

XI.

Fyrir umferðarlagabrot með því að hafa, sunnudaginn 3. júlí 2022, ekið bifreiðinni [...] svipt ökurétti og óhæf til þess að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 745 ng/ml, metýlfenidat 88 ng/ml, alprazólam 10 ng/ml, búprenorfín 6,6 ng/ml, demoxepam 830 ng/ml, desmetýlklórdíazepoxíð 760 ng/ml, klónazepam 71 ng/ml, klórdíazepoxíð 600 ng/ml og nordíazepam 560 ng/ml) um bifreiðastæði [...]í Reykjavík, með þeim afleiðingum að árekstur varð við aðrar bifreiðar og ekki sinnt skyldum sínum við umferðaróhapp heldur ekið á brott frá vettvangi, þar til lögregla stöðvaði aksturinn við Kringlumýrarbraut.

Telst háttsemi þessi varða við 1. mgr. 14. gr, 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Einkaréttarkrafa I

Vegna ákæruliðar VIII gerir [...], starfsmaður öryggisdeildar [...], fyrir hönd [...]ehf., kt. [...], þá kröfu að ákærða verði gert að greiða kröfuhafa skaðabætur samtals að fjárhæð kr. 49.995, auk vaxta samkvæmt 8. gr. laga um vexti og verðtryggingu nr. 38/2001 frá 11.06.2022 til 01.07.2022 og skv. 9. gr., 1. mgr. 6. gr. sömu laga að liðnum mánuði frá 01.07.2022 til greiðsludags. Þá er er krafist málskostnaðar að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. laga um meðferð sakamála nr. 88/2008.

Einkaréttarkrafa II

Vegna ákæruliðar IX gerir [...], starfsmaður öryggisdeildar[...], fyrir hönd [...]ehf., kt. [...], þá að ákærða verði gert að greiða kröfuhafa skaðabætur samtals að fjárhæð kr. 43.364, auk vaxta samkvæmt 8. gr. laga um vexti og verðtryggingu nr. 38/2001 frá 20.06.2022 til 01.07.2022 og skv. 9. gr., 1. mgr. 6. gr. sömu laga að liðnum mánuði frá 01.07.2022 til greiðsludags. Þá er er krafist málskostnaðar að mati dómsins eða samkvæmt síðar framlögðum málskostnaðarreikning komi til málflutnings í málinu skv. 176. gr. laga um meðferð sakamála nr. 88/2008.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Verjandi ákærðu krefst vægustu refsingar sem lög leyfa og hæfilegra málsvarnarlauna sér til handa.

Ákærða er fædd í [...]. Samkvæmt framlögðu sakavottorði, dagsettu 27. mars 2023, var ákærða dæmd í 30 daga fangelsi, skilorðsbundið til tveggja ára með dómi Héraðsdóms Reykjavíkur [...] 2011 meðal annars fyrir þjófnað. Þá var hún dæmd í 60 daga fangelsi, skilorðsbundið til tveggja ára, með dómi Héraðsdóms Reykjanes [...]2011 fyrir þjófnað og var skilorð fyrri dóms dæmt upp. Með dómi Héraðsdóms Reykjavíkur [...] 2012 var ákærða dæmd í 4 mánaða fangelsi, skilorðsbundið til tveggja ára, fyrir þjófnað og var þá skilorð dómsins frá 2011 dæmt upp. Með dómi Héraðsdóms Reykjaness [...] 2014 var ákærða dæmd í 6 mánaða fangelsi, skilorðsbundið til þriggja ára, fyrir þjófnað og enn á ný var skilorð fyrri dóms dæmt upp. Með dómi Héraðsdóms Reykjaness [...] 2014 var ákærða dæmd í 9 mánaða fangelsi, þar af 6 mánuði skilorðsbundna til þriggja ára, fyrir þjófnað og var skilorð fyrri dóms dæmt upp. Með dómi Héraðsdóms Reykjaness [...] 2015 var ákærða dæmd í 15 mánaða fangelsi, þar af 12 mánuði skilorðsbundna til þriggja ára, fyrir þjófnað. Þá var ákærða dæmd í 13 mánaða fangelsi með dómi Héraðsdóms Reykjavíkur [...] 2016, meðal annars fyrir þjófnað og akstur undir áhrifum ávana- og fíkniefna. Ákærða gekkst undir greiðslu sektar með lögreglustjórasátt 24. mars 2017 fyrir akstur svipt ökurétti og aftur með lögreglustjórasátt 6. maí 2017 fyrir akstur svipt ökurétti og akstur undir áhrifum ávana- og fíkniefna en sú sátt var hegningarauki við fyrri sáttina.

Með dómi Héraðsdóms Reykjaness [...] 2017 var ákærða dæmd í 4 mánaða fangelsi fyrir þjófnað, akstur undir áhrifum ávana- og fíkniefna og akstur svipt ökurétti. Loks var ákærða dæmd í 15 mánaða fangelsi með dómi Héraðsdóms Reykjavíkur [...] 2021 meðal annars fyrir þjófnað.

Brot þau sem ákærða er sakfelld fyrir nú samkvæmt ákæruliðum 1 og 2 voru framin fyrir uppkvaðningu síðastgreinds dóms og verður ákærðu því nú dæmdur hegningarauki í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu. Önnur brot samkvæmt ákæru eru framin eftir uppkvaðningu sama dóms.

Við ákvörðun refsingar er við það miðað að ákærða hafi nú í fjórða sinn, eftir að húnvarð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sek um akstur undir áhrifum ávana- og fíkniefna og í þriðja sinn gerst sek um akstur svipt ökurétti.

Ákærða hefur játað brot sín skýlaust hér fyrir dómi og sýnt samstarfsvilja á öllum stigum málsins. Þá hefur hún sýnt iðrun og lagt sig fram um að snúa lífi sínu til betri vegar samanber framlagt vottorð þar um ogverður það metið henni til refsimildunar sbr. 5. og 8. tölulið 1. mgr. 70. gr. almennra hegningarlaga. Þá horfir það einnig til refsimildunarsbr. 1. tölulið sömu málsgreinar að nokkur þjófnaðarbrotanna sem hún er nú sakfelld fyrir eru smávægileg. Aftur á móti verður það virt ákærðu til refsiþyngingar að hún er nú sakfelld fyrir fjölmörg þjófnaðarbrot og hefur margítrekað gerst sek um slík brot áður, sbr. 2. mgr. 44. gr. og 255. gr. sömu laga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærðu hæfilega ákveðin fangelsi í 6 mánuði.

Ævilöng svipting ökuréttar ákærðu er áréttuð frá birtingu dómsins að telja.

Af hálfu [...] ehf. er krafist skaðabóta að fjárhæð 93.359 krónur, auk vaxta og dráttarvaxta, vegna ákæruliða nr. 8 og 9. Ekki var mætt af hálfu bótakrefjanda við þingfestingu málsins og þar sem hann hafði ekki boðað lögmæt forföll eða ákæruvaldið tekið að sér að mæta fyrir hans hönd, telst krafan því niður fallin, sbr. 2. mgr. 174. gr. laga nr. 88/2008 um meðferð sakamála.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 180.792 krónur að meðtöldum virðisaukaskatti, og 218.294 krónur í annan sakarkostnað.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærða, H-kvk-nf R-kvk-nf H-kvk-nf, sæti fangelsi í 6 mánuði.

Á réttuð er ævilöng svipting ökuréttar ákærðu frá birtingu dómsins að telja.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 180.792 krónur að meðtöldum virðisaukaskatti, og 218.294 krónur í annan sakarkostnað.

H-kvk-nf S-kvk-nf B-kvk-nf